SARL-NUUS - SONDAG 12 DESEMBER 2010 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'ARMIT en volg die skakels soos aangedui. Vir oudio via Echolink, 
koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


In die nuus vandag; 

SUID-AFRIKA KRY SY EIE NASA 

TWEE NUWE SATELLIETPROJEKTE VIR SA 

HABEX 3 OP 18 DESEMBER 2010 GELANSEER TE WORD 


U luister na ZS6SRL. Bly ingeskakel vir meer besonderhede en ander belangrike 
en interessante nuusitems. 


SUID-AFRIKA KRY SY EIE NASA 


Die Minister van Wetenskap en Tegnologie, Naledi Pandor, het op Donderdag 
8 Desember die Suid-Afrikaanse Nasionale Ruimteagentskap (South African 
National Space Agency afgekort SANSA) offisieel tydens n galageleentheid 
in Midrand gelanseer. Sy het gesê die primêre mandaat, egter nie die alleen- 
mandaat nie, van SANSA is die implementering van Suid-Afrika se Nasionale 
Ruimteprogram en om die regering te lei in belegging in ruimtewetenskap en 
tegnologie. 


Die doel is om die land se ruimteaktiwiteite te integreer en te bestuur vir die 
beste nut en n effektiewe, volhoubare, langtermyn nasionale ruimteprogram in 
ooreenstemming met Suid-Afrika se sosio-ekonomiese planne in werking te stel. 


In antwoord op n vraag deur die SARL tydens die media-inligtingsessie of 
SANSA die amateurradiosatellietprogram sal ondersteun het die Hoof Uitvo- 
erende Beampte van SANSA gesê: definitief, die radioamateurs is deel van ons 
planne. 


TWEE NUWE SATELLIETPROJEKTE VIR SA 


SA AMSAT sal twee-twee satellietprojekte lanseer, beide CubeSats, maar met 
totaal verskillende ontwerpbenaderings en tydskale. 


Die eerste projek sal fokus op die voorsiening van n FM-transponeerder wat 
met die meeste verbyvlugte oor Suid-Afrika beskikbaar sal wees en binne n 
kort tydsverloop lanseer sal word. 


Die tweede projek, genoem SAiSAT sal fokus op n innoverende benadering 
tot die ontplooiing van uitvou sonpanele. Die projek is daarop gerig om 
Meestersgraad- en Ph.D.-studente betrokke te kry in die ontwikkeling en 
ontwerp van verskillende loonvragte en substrukture. n Gedetailleerde inligt- 
ingstuk oor SAiSAT gedurende die volgende twee weke op www.amsatsa.org.za 
beskikbaar gestel word. 


Die FM-transponeerder, wat nog n naam moet kry, sal gebaseer word op n 
standaard beskikbare ruimteraamwerk en subsisteem met n plaaslik ontwerpte 
loonvrag. Die projek sal deur Hannes Coetzee, ZS6BZP, gekoërdineer word. 


SA AMSAT nooi radioamateurs wat in satelliete belangstel uit om by die pro- 
jekspan aan te sluit. Die span se eerste vergadering sal teenmiddel Januarie per 
telekonferensie plaasvind. 


Ten einde lid van die projekspan te word, stuur asb. u volle besonderhede, 
n beskrywing van u kundigheid in elektronika, kommunikasie, satellietvolging, 
programmatuur-ontwerp, antennaontwerp en enige ander velde van kundigheid 
wat die projek kan ondersteun. In ware amateurgees moet, deelnemers entoesi- 
asties wees. Benewens tegniese ondervinding benodig die span ook radioama- 
teurs met bestuurs-, finansiële en kommunikasievaardighede. Stuur u beson- 
derhede aan saamsat@intekom.co.za teen 31 Desember 2010. U sal gedurende 
vroeg Januarie aangaande die besonderhede van die telekonferensie in kennis 
gestel word. 


Beide satellietprojekte sal die onderwerpe van lesings wees wat tydens SA AM- 
SAT se Ruimtesimposium op 26 Maart 2011 by Vodaworld gehou sal word. 


HABEX 3 OP 18 DESEMBER 2010 GELANSEER TE WORD 


Die HABEX-span sal die derde hoëvlugballon op 18 Desember 2010 lanseer. 
Dit sal verskillende loonvragte dra tot voorbereiding vir n lansering vir skole 
in 2011. 


Die loonvrag sal bestaan uit 4 aparte modulêre eenhede wat n in die 40 m-band 
insluit wat n boodskap in GG op 7 (023 kHz sal uitsaai. HABEX se vlugroete 
sal lewendig via internet gevolg kan word. Gaan na “aprs.fi” en tik zs6sci-3 in 
die kassie vir “track callsign”. 


Verkry volle besonderhede van www.amsatsa.org.za/habex.htm. 
WENNERS IN DIE ZS85SARL SE VELDDAGKOMPETISIE 


Tydens die onlangse velddag is 111 kontakte met ZS85SARL gemaak. Die wen- 
ner in die gelukstrekking in die kategorie vir SARL-lede is Andre Botes, ZS2ACP. 
Sy prys, n hardebanduitgawe van die ARRL se handboek sal hierdie week in die 
pos wees. Veels geluk Andre. Die wenner in die kategorie vir nielede is ZS5IE, 
1 D McAllister. ZSSIE sal vir n jaar gratis lidmaatskap van die SARL ontvang. 
Welkom in ons geledere. 


SARL-KANTOOR VIR VAKANSIETYD GESLUIT 


Die SARL se kantoor sal gedurende die somervakansie vanaf Maandag 13 De- 
sember gesluit wees en sal weer op Woensdag 12 Januarie 201 heropen. Vir 
dringende sake stuur asb. e-pos aan secretary@sarl.org.za. 


LIDMAATSKAP MIK NA 1 500 


Die huidige lidmaatskap is 1 465, heel goed op pad na 1 50. Indien u nognie 
hernu het nie, is dit nou die tyd om dit te doen. Bel Mariska nog op Maandag, 
die laaste kantoordag vir hierdie jaar, die nommer is 01 675 2393. 


HEF VOORTPLANTINGSVOORSPELLING 


Hannes Coetzee, ZS6BZP, rapporteer dat die sonaktiwiteitsvlak steeds laag is. 
Sonvlekke 1 131 en 1 133 hou uit met hulle stille bestaan. Die voorspelde 
effektiewe sonvlektelling vir die week gaan minder as 25 wees. 


15 m is die beste keuse vir DX gevolg deur 20 m. Smiddae en tot na die son 
gesak het gaan die toestande na Indië goed wees. Smiddae gaan toestande eers 
op 15 m en dan later op 20 m na Europa toe bruikbaar wees. Kontakte met 
Australië is gedurende laatmiddag op 20 m moontlik. Kontakte met die VSA 
is op 15 m gedurende die vroeë aand moontlik. 15 m-openinge na Brasilië en 
Suid-Amerika is smiddae moontlik. Met die goeie 15 en 20 m-openinge gaan 17 
m vol verrassings wees. 


30 m kan vir die digitale en gelykgolfentoesiaste baie lonend wees met opening 
na verskeie dele van die wêreld. 


Plaaslik is 40 m die beste keuse met 20 en 30 m wat goeie kontakte oor die 
langer afstande kan oplewer. 


Vroegoggend en laatmiddag is 80 m die beste keuse, veral oor die korter afstande. 
Saans is 80 m die beste keuse. 

Besoek gerus www.spaceweather.co.za vir meer inligting 

DAGBOEK VAN GEBEURE 


18 Desember Lansering van derde HABEX hoëvlugballon, papegaai 
herhaler op 438,500 MHZ en GG-baken op 7 (023 kHz, besonderhede op 
www.amsatsa.org.za/habex.htm; 31 Desember Laaste dag vir indiening van 
logstate vir die PEARS HF (@SO- geselligheid aan contest@pears.ham-radio- 
op.net; 31 Desember Laaste dag vir indiening van besonderhede vir insluiting 
as lid van SA AMSAT se satellietprojekspan aan saamsat@intekom.co.za; 
20 Januarie 2011 - Sluitingsdatum vir indiening van beursaansoeke vir Mei 
2011 RAE, besoek www.amateurradio.org.za vir aansoekvorms; 20 Januarie 
- Sluitingsdatum vir indiening van voorstelle vir referate en opsommings 
vir Ruimtesimposium 2011 na saamsat@intekom.co.za; 30 Januarie 2011 - 
Sluitingsdatum van Fase 1 van die konstruksiekompetisie. 


SARL-nuus nooi klubs en individue uit om interessante nuusbrokkies van belang 
vir radioamateurs en kortgolfluisteraars in te stuur. Stuur dit - indien moontlik 


- in beide Afrikaans en Engels - na www.sarl.org.za/newsinbox.asp, nie later as 
die Donderdag voor uitsending nie. 


Die SARL nooi u ook om te luister na die program Amateur Radio Mirror 
International wat om 10:00 SAT op 145,750 MH in die Pretoria-gebied uitgesaai 
word, met herleidings op 7 082, 7 205 en 17 860 kHz. Daar is ook `n potgooi- 
uitsending (“podcast”) waarna geluister kan word. Vir oudiostrome en Echolink 
deur ZS6FCS, besoek www.sarl.org.za, klik op `ARMT' en volg die skakels. `n 
Heruitsending vind Maandagaande om 22:05 SAT op 3 215 kHz plaas. Sentech 
borg die uitsendings op die nie-amateurfrekwensies. 


U het geluister na `n bulletin wat deur George, ZS6ONE, saamgestel is. 
Dankie dat u saamgeluister het, 73. /EX 


